הרב הצעיר

הרב הצעיר (לעיתים רב הצעיר; תרגום מיידיש של הביטוי יונגער רב), היא משרה שניתנת בחלק מהחצרות החסידיות לבנו של האדמו"ר, בדרך כלל זה המיועד להיות יורשו.

תפקיד "הרב הצעיר" יכול להינתן בכמה מקרים:
 כאשר מתמנה יורשו המיועד של האדמו"ר לתפקיד רשמי בחסידות, כגון רב בית המדרש, אב בית הדין, רב קהילה, וכדומה.
 כאשר האדמו"ר אינו יכול לתפקד במלואו מפאת גילו, בריאותו, או מסיבה אחרת, באופן קבוע. במקרה כזה מתפקד הרב הצעיר לצדו.
 במקרה של חשש לסכסוך ירושה, מתמנה לעיתים היורש הצעיר יותר לתפקיד, בניסיון למנוע את הסכסוך.

התפקיד "הרב הצעיר" קיים בין היתר בחסידויות סאטמר, בעלזא ושושלת צאנז.

בעבר נעשה שימוש בתואר זה לרב שמונה בחיי רב העיר או העיירה, בדרך כלל לעת זקנתו במטרה לעזור לו בתפקידיו, ויועד לרשת את הרב הוותיק לאחר פטירתו. פעמים רבות מונה לתפקיד אחד מבני הרב הוותיק. בדומה לזה ישנן גם כיום קהילות, בעלות אופי חסידי בדרך כלל, שבהן ממונה "רב צעיר".

ראו גם 
 חצר חסידית
 ינוקא

חסידות
תארים ותפקידים יהודיים